
РЕПУБЛИКА БЪЛГАРИЯ


Министерство на околната среда и водите

Регионална инспекция по околната среда и водите - Монтана

Д О К Л А Д
за извършена комплексна проверка на основание Заповед № РД-267/19.10.2015 г. на Директора на РИОСВ – Монтана на обект: Завод за обработка на мраморни и скални блокове в гр. Берковица, кв. „Беговица”, оператор „Мрамор Беркстон” АД, гр. София
Извършената на 22.10.2015 г. комплексна проверка от експерти на РИОСВ –Монтана е с цел установяване съответствието на дейността на обекта с нормативните изисквания по опазване на околната среда и съгласно утвърдения за 2015 г. План за контролна дейност. 

Основна дейност на дружеството – обработка  на скални материали. 
За водоснабдяването на обекта с питейна вода е сключен договор с „ВиК – Берковица”ЕООД, гр. Берковица. Вода за производствени нужди се използва от повърхностен воден обект на база, издадено от БДДР – Плевен разрешително за водовземане. Формираният от дейността на обекта смесен поток пречистени в ПСОВ производствени отпадъчни и дъждовни води се заустват в р. Берковска, съгласно издадено от БДДР – Плевен разрешително за заустване. По- голяма част от пречистените в ПСОВ  отпадъчни води от производството се използват за обратно водоснабдяване. Пунктът за мониторинг на отпадъчни води е с осигурен постоянен достъп. Представени са протоколи от извършен през 2015 г. собствен мониторинг от акредитирана лаборатория. Не са констатирани превишения на ИЕО. За 2014 г. в РИОСВ – Монтана е представен Доклад за изпълнение на условията в разрешителното в законоустановения срок.  Филтрираните утайки от ПСОВ в полусухо състояние се депонират на кариерата „Горуньовски дол”.   

Аспирационната система, завършваща с циклон за обезпрашаване и приемен бункер в дърводелския цех, се поддържат във видимо добро състояние. За отопление в цеховете и административната сграда през зимния период се използват печки на твърдо гориво и електричество, неподлежащи на емисионен контрол. На обекта няма други организирани и/или неорганизирани източници на емисии на вредни вещества в атмосферния въздух, впредвид технологията на работа.
На територията на площадката се извършва само дейност по предварително съхраняване на отпадъци на мястото на образуване до предаването им на фирми за последващо третиране, за която не се изисква дружеството да притежава разрешително и регистрационен документ, издадени по реда на действащия ЗУО. Производствените отпадъци се съхраняват разделно на обособени и обозначени със съответните кодове места с трайна настилка - складове с ограничен достъп и под навес, в маркирани съдове – метални варели и шкаф. Има осигурен е чувал с абсорбент. Дружеството води необходимата отчетност на количествата образувани отпадъци в заверената от РИОСВ, гр. Монтана отчетна книга за отпадъци -  приложение №1 от Наредба №2/2013 г.  
Дружеството като юридическо лице, пускащо на вътрешния пазар опаковани стоки -варовикови плочи,  изпълнява задълженията си по чл. 59 от ЗУО и заплаща продуктова такса на ПУДООС и води изискващата се по нормативна уредба документация за това. 
При извършената проверка не са констатирани несъответствия с изискванията на нормативната уредба и в тази връзка не са дадени предписания.

